《玲珑四犯 题慈辉馆女史横琴坐月遗照，用梦窗体》
清代·黄燮清

庭院空明，正露浥铢衣，凉浸纹荐。水调烟情，难寄楚云天远。

幽梦不到人间，但付与、绛河清浅。恁画楼、一霎西风，愁入数行新雁。

玉箫虚忆琼花馆。二分秋、镜中消散。钿徽莹作珍珠泪，合借冰丝成串。

无计遣得黄昏，星户长垂罗幔。念沈郎腰瘦，肠断处，知谁见。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。